Laki tasavallan presidentin nykyisen toimikauden jatkamisesta 1973
Suomen asetuskokoelma 232/1973.

L a k i

Tasavallan Presidentin nykyisen toimikauden jatkamisesta.

Annettu Helsingissä 17 päivänä maaliskuuta 1973.

___

Eduskunnan päätöksen mukaisesti, joka on tehty valtiopäiväjärjestyksen 67 §:ssä määrätyllä tavalla, säädetään:

1 §.

Tasavallan presidentti Urho Kaleva Kekkosen nykyinen toimikausi jatkuu 1 päivään maaliskuuta 1978 saakka.

2 §.

Kun tasavallan presidentti Kekkosen 1 §:ssä säädetty toimikausi päättyy tai jos hän muutoin luopuu presidentin toimestaan tahi tulee siitä pysyvästi estyneeksi, on uusi tasavallan presidentti valittava, niin kuin Suomen Hallitusmuodossa ja muissa laeissa siitä on säädetty.

Helsingissä 17 päivänä maaliskuuta 1973.

Tasavallan Presidentin estyneenä ollessa

Pääministeri

KALEVI SORSA

Vt. oikeusministeri Kristian Gestrin

Poikkeuslaki presidentin valinnasta 1973